OzLabs/hebrew-wiki-articles huggingface dataset:
ארמדיל החולד

ארמדיל החולד (שם מדעי: Chlamyphorus truncatus) הוא מין יחיד בסוגו של ארמדיל קטן שחי במדבריות בארגנטינה.
== מאפיינים ==
ארמדיל החולד נבדל במבנה גופו מכל הארמדילים האחרים מלבד ארמדיל החולד הגדול. בעקבות התאמתו לחיים במדבר השריון מכסה רק חלק קטן יחסית מגופו והצדדים שלו חשופים, ובנוסף לכך השריון יחסית רך, כל זה כדי לאפשר תנועה קלה במדבר ואיבוד חום יעיל יותר. ארמדיל החולד הוא בעל חיים לילי ובדרך כלל מתבודד, שניזון מחרקים, תולעים וחלזונות. אוכלוסיית ארמדיל החולד מידלדלת בשנים האחרונות עקב פעילות חקלאית, וטריפה על ידי כלבים וחתולים, אך מצב שימורו טרם נקבע עקב חוסר נתונים מספיקים באשר למצב האוכלוסייה.

==קישורים חיצוניים==

== הערות שוליים ==

קטגוריה:טקסונים שתוארו בידי ריצ'רד הרלן
קטגוריה:ערכים שבהם תבנית בריטניקה אינה מתאימה
קטגוריה:יונקים יחידים בסוגם
קטגוריה:ארמדיליים
קטגוריה:ארגנטינה: יונקים
קטגוריה:בעלי חיים שתוארו ב-1825
ארמדיל חולד גדול

ארמדיל החולד הגדול (שם מדעי: Calyptophractus retusus) הוא סוג של ארמדיל קטן שחי בארגנטינה, בוליביה ופרגוואי.
== מאפיינים ==
ארמדיל החולד נבדל במבנה גופו מכל הארמדילים האחרים מלבד ארמדיל החולד, שבעבר הוגדר באותו סוג איתו. בדומה לארמדיל החולד השריון מכסה רק חלק קטן יחסית מגופו והצדדים שלו חשופים, ובנוסף לכך השריון יחסית רך. הוא מגיע לאורך של 175-140 מ"מ, עם זנב של 35 מ"מ ושוקל בערך קילוגרם אחד. הוא חי בערבות יבשות או בסביבות יבשות למחצה. ארמדיל החולד הוא בעל חיים לילי ובדרך כלל מתבודד, שניזון מחרקים, תולעים,וחלזונות, זרעים, ושורשים. 

אוכלוסיית ארמדיל החולד מדלדלת בשנים האחרונות עקב איבוד שטחי מחיה פעילות חקלאית, אך עדיין לא נקבע לו מצב שימור עקב חוסר נתונים מספיקים באשר למצב האוכלוסייה.
==קישורים חיצוניים==

== הערות שוליים ==

קטגוריה:טקסונים שתוארו בידי הרמן בורמייסטר
קטגוריה:יונקים יחידים בסוגם
קטגוריה:ארמדיליים
קטגוריה:ארגנטינה: יונקים
קטגוריה:בוליביה: יונקים
קטגוריה:בעלי חיים שתוארו ב-1863
ראלף מיליבנד

ראלף מיליבנד (באנגלית: Ralph Miliband, נולד בשם אדולף מיליבנד; 7 בינואר 1924 – 21 במאי 1994) היה סוציולוג יהודי בריטי יליד-בלגיה, אשר נודע כסופר ואינטלקטואל מרקסיסט בולט. הוא תואר כ"אחד מן האקדמאים המרקסיסטים המוכרים ביותר בדורו", והושווה לאדוארד פאלמר תומפסון, אריק הובסבאום ופרי אנדרסון.

==ביוגרפיה==
מיליבנד נולד בבלגיה למשפחה יהודית ממעמד הפועלים אשר היגרה מפולין. הוא נמלט לממלכה המאוחדת יחד עם אביו בשנת 1940, כדי להינצל מחמת זרועה של גרמניה הנאצית. לאחר מכן, עם למידתו את השפה האנגלית, החל ללמוד בבית הספר לכלכלה של לונדון, שם החל לגלות עניין בפוליטיקה שמאלית, יחד עם התחייבותו העמוקה לסוציאליזם בקברו של קרל מרקס. לאחר ששירת בצי המלכותי הבריטי במהלך מלחמת העולם השנייה, התיישב בלונדון בשנת 1946 וקיבל אזרחות מן המניין בשנת 1948.

בשנות השישים, היה לחבר בולט בתנועת "השמאל החדש" בבריטניה, אשר מתחה ביקורת על הממשלות הסוציאליסטיות הקיימות בברית המועצות ובמרכז אירופה (מדינות הגוש המזרחי). הוא פרסם מספר ספרים העוסקים בתאוריה המרקסיסטית ובביקורת על הקפיטליזם. בין ספריו נמנים Parliamentary Socialism (1961), The State in Capitalist Society (1969) ו-Marxism and Politics (1977).
בנוסף הוא היה גם אחד מאנשי האקדמיה של בית הספר הגבוה לכלכלה בלונדון - ה LSE.

שני בניו, דייוויד ואד מיליבנד, הפכו לחברים בכירים במפלגת הלייבור לאחר מותו. דייוויד היה לשר החוץ של בריטניה ואד היה ליושב ראש המפלגה.

==קישורים חיצוניים==
* [https://www.marxists.org/glossary/people/m/i.htm#miliband-ralph ביוגרפיה של ראלף מיליבנד] באתר Marxists.org

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:יהודים בלגים
קטגוריה:סופרים יהודים בריטים
קטגוריה:קומוניסטים בריטים
קטגוריה:בריטים ממוצא יהודי-פולני
קטגוריה:אנגלים ממוצא יהודי-בלגי
קטגוריה:מהגרים לממלכה המאוחדת
קטגוריה:בוגרי בית הספר לכלכלה של לונדון
קטגוריה:בוגרי אוניברסיטת ברונל
קטגוריה:בריטים שנולדו ב-1924
קטגוריה:בלגים שנפטרו ב-1994
MSAS

MSAS (ראשי תיבות של: Multi-functional Satellite Augmentation System) היא מערכת SBAS יפנית. תפקידה להגביר את יעילות הניווט הלווייני התומך ב-DGPS (GPS דיפרנציאלי) אשר תפקידו לשפר את רמת הדיוק במקלטים על ידי דווח (ולאחר מכן שיפור) על רמת הדיוק של האותות ממערכת ה-GPS.

המערכת פרושה ומתפקדת לשירותי תעופה מספטמבר 2007. בדומה לשירות WAAS הפועל בצפון אמריקה, ול-EGNOS הפועל באירופה.

השימוש במערכת הגברה מסוג זה יכול לשפר דיוק של מקלט GPS מטווח שגיאה של 20 מטרים לרמה של 1.5-2 מטרים.

MSAS במקור השתמשה בלוויינים ממשפחת MTSAT (Multi-functional Transport Satellites) שהיו אחראים על שידור התיקונים, אך החל מאפריל 2020, השידור עבר ללוויין QZS-3 מהמערכת QZSS (Quasi-Zenith Satellite System). שדרוגים נוספים מתוכננים בעתיד, כולל הרחבת השירותים לגובה ולדיוק נוסף.<ref></ref>

== לוויינים ==
{| class="wikitable"
! שם הלוויין & פרטים
! NMEA / PRN
! מיקום
|-
|[http://nssdc.gsfc.nasa.gov/nmc/spacecraftDisplay.do?id=2005-006A MTSAT-1R]
|NMEA #42 / PRN #129
|140°E
|-
|[http://nssdc.gsfc.nasa.gov/nmc/spacecraftDisplay.do?id=2006-004A MTSAT-2]
|NMEA #50 / PRN #137
|145°E
|}

== הערות שוליים ==

קטגוריה:מערכות ניווט לווייניות
קטגוריה:יפן: תחבורה
אורניום שש פלואורי

מבנה של אורניום שש-פלואורי (מוצק)
אורניום שש פלואורי (Uranium hexafluoride) הוא תרכובת כימית הבנויה מאטום אורניום ושישה אטומי פלואור ונוסחתה UF<sub>6</sub>. החומר משמש בתהליך העשרת האורניום לייצור דלק גרעיני ונשק גרעיני. בתנאי חדר החומר הוא מוצק גבישי לבן, רעיל מאוד, מגיב בחוזקה עם מים ומשתך את רוב המתכות. אורניום הקסה פלואורי מגיב עם אלומיניום ויוצר שכבה דקה של AlF<sub>3</sub> המגינה על המתכת משיתוך נוסף.

==הכנה==

אורניום שש פלואורי סונתז לראשונה בשנת 1909 על ידי הכימאי הגרמני אוטו רוף (Otto Ruff) מאורניום 5 כלורי בתגובה
<math>\mathrm{2\ UCl_5\ +\ 5\ F_2\ \longrightarrow \ UF_6\ +\ UF_4\ +\ 5\ Cl_2}</math>
כיום, דרך ההפקה המקובלת היא מעוגה צהובה - תחמוצת אורניום טחונה. חומר הגלם מטופל בחומצה חנקתית לקבלת תמיסה של אורניל ניטראט UO<sub>2</sub>(NO<sub>3</sub>)<sub>2</sub>. אורניל ניטראט טהור מופק מהתמיסה באמצעות מיצוי ומטופל באמוניה לקבלת התרכובת אמוניום די-אורנאט NH<sub>4</sub>)<sub>2</sub>U<sub>2</sub>O<sub>7</sub>). חומר זה מחוזר באמצעות מימן לתת את התחמוצת UO<sub>2</sub>. התחמוצת הופכת לאורניום 4 פלואורי UF<sub>4</sub> על ידי תגובה עם חומצה פלואורית HF וחמצון של האורניום הארבע פלואורי באמצעות גז פלואור F<sub>2</sub> נותן אורניום 6 פלואורי.
דרך הפקה אחרת היא תגובה של אורניום מתכתי עם כלור שלוש פלואורי:
<math>\mathrm{U\ +\ 2\ ClF_3\ \longrightarrow \ UF_6\ +\ Cl_2}</math>

ניתן לקבל UF<sub>6</sub> גם בתגובה של אורניום ארבע פלואורי עם חמצן
<math>\mathrm{\ 2\ UF_4\ + O_2\ \longrightarrow \ UF_6\ +\ UO_2F_2}</math>

==כימיה==
אורניום 6 פלואורי מגיב עם מים בתגובה האקסותרמית:
<math>\mathrm{UF_6\ +\ 2\ H_2O\ \longrightarrow \ UO_2F_2\ +\ 4\ HF}</math>
וכן עם גז מימן בתגובה
<math>\mathrm{UF_6\ +\ H_2\ \longrightarrow \ UF_4\ +\ 2\ HF}</math>

אורניום שש פלואורי הוא חומר מחמצן וחומצת לואיס המסוגלת להיקשר לפלואוריד למשל בתגובה עם נחושת דו פלואורית בה מתקבל יון אורניום שבע פלואורי Cu(UF<sub>7</sub>)<sub>2</sub>
אורניום 6 פלואורי מגיב עם סיליקה בחומצה פלואורית נוזלית בתגובה:
<math>\mathrm{2UF_6\ +\ SiO_2\ \longrightarrow \ 2UOF_4\ +\ SiF_4}</math>

==שימוש להעשרת אורניום==
משתמשים באורניום 6 פלואורי להעשרת אורנים הן באמצעות צנטריפוגות והן בשיטת הדיפוזיה הגזית. החומר מתאים ליישומים אלו משום שקל לנדף אותו ומשום שליסוד פלואור רק איזוטופ יציב אחד, כך שכל ההבדל במסות המולקולריות נובע מהמצאות איזוטופים שונים של אורניום.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:תרכובות אי-אורגניות
קטגוריה:אורניום: תרכובות
קטגוריה:פלואורידים
אנטנת טבעת חנק

אנטנת טבעת חנק לשימוש [[DGPS, מתוצרת "Leica Geosystems" ]]
אנטנת טבעת חנק (באנגלית: Choke ring antenna) היא מימוש של אנטנה רב כיוונית המיועדת לתדירויות גבוהות. היא מורכבת ממספר צילינדרים מוליכים סביב אנטנה מרכזית. עקב המבנה הרגיש היא בדרך כלל מוקפת בכיסוי מגן או ראדום כאשר ממוצבת בשטח פתוח.

אנטנת טבעת חנק מצטיינת ביכולתה לגרום לדעיכת ריבוי נתיבים ממקור קורן.

מכיוון שהנתיב שהאות עושה מהמקור למקלט יכול לשמש לחישוב המרחק בין השניים, רב נתיב שנקלט באנטנה ועובר למקלט (בנוסף לאות הישיר הנקלט מהמקור) עלול לגרום לשגיאה גדולה בחישוב מרחק זה. 

אנטנת טבעת חנק גורמת לדעיכת אותות הרב נתיב המגיעות אליה, כך שלא יגיעו למקלט. 

האנטנה מתאימה ביותר לשמש ביישומי נווט לווייני ומכ"מים.

בתחום התחנות הקרקעיות של GPS, אנטנת טבעת חנק יכולה לתת דיוק מדידה ברמה מילימטרית עבור סקרים, ושימושים גאולוגיים אחרים.

האנטנה תוכננה לראשונה במעבדה להנעה סילונית.

קטגוריה:ניווט לווייני
טבעת חנק
קטגוריה:GPS
לוץ

לוץ הוא שם משפחה ושם פרטי (קיצור של לודוויג) ממקור גרמני (Lutz).

==ראו גם== 
* 

קטגוריה:שמות משפחה גרמניים
קטגוריה:שמות פרטיים לגברים
אלינה דניאליאן

אֶלינה דניאליאן (בארמנית Էլինա Դանիելյան; נולדה 16 באוגוסט 1978, באקו, אזרבייג'ן הסובייטית, ברית המועצות) היא שחמטאית ארמנית בדרגת רב אמן, שזכתה בשש אליפויות שחמט בארמניה.

נכון לפברואר 2020, מדורגת במקום הראשון בארמניה ובמקום ה-63 בעולם בין הנשים, ובמקום ה-35 בדירוג הכללי בארמניה, לפי מד כושר.

==ביוגרפיה==

אלינה דניאליאן נולדה למשפחה ארמנית באזרבייג'ן הסובייטית, אך בשנת 1988 אולצה לעקור לארמניה עם משפחתה, בשל מלחמת נגורנו קרבאך. בשנת 2008 נישאה להולנדי בשם אלכסנדר ואן פלט, והם עקרו לעיירה ליד חרונינגן, בהולנד.

במהלך אולימפיאדת השחמט 1994 השיגה דניאליאן דרגת רב אמן לנשים, והייתה לאשה הארמנית הראשונה שהגיעה לדרגה זו.

היא ייצגה את ארמניה 12 פעמים באולימפיאדת השחמט (1992-2014). היא השתתפה בקבוצת הנשים הארמנית שזכתה במדליית הזהב באליפות אירופה לקבוצות בשחמט בפלובדיב ב-2003. במרץ 2011, הגיעה לתיקו במקום הראשון בטורניר "גראנד פרי" של פיד"ה 2009-2011 בדוחא, קטר. היא זכתה במדליית ארד באליפות אירופה בשחמט ליחידים בטביליסי, בתוצאה של 8/11 נקודות.

==קבלת דרגות בינלאומיות==

1992 - אמן פיד"ה לנשים
1993 - אמן בינלאומי לנשים
1994 - רב-אמן לנשים
2003 - אמן בינלאומי (כללי)
2010 - רב-אמן (כללי)

==אלינה דניאליאן באולימפיאדת השחמט ==
בין השנים 1992 ל-2014 השתתפה אלינה דניאליאן ב-12 אולימפיאדות שחמט:
{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה|| מד כושר|| נקודות|| תוצאות|| %|| מקום
|-
| 1992||3 ||ארמניה|| 2025||5 מ-9||4+ 2= 3-||55.6|| 33 קבוצתי, 20 אישי
|-
| 1994||1 ||ארמניה|| 2320||9 מ-13||7+ 4= 2-||69.2|| 24 קבוצתי, 6 אישי
|-
| 1996||1 ||ארמניה|| 2330||8.5 מ-13||6+ 5= 2-||65.4|| 20 קבוצתי, 8 אישי
|-
| 1998||1 ||ארמניה|| 2395||5 מ-10||4+ 2= 4-||50.0|| 21 קבוצתי, 35 אישי
|-
| 2000||1 ||ארמניה|| 2389||6.5 מ-12||4+ 5= 3-||54.2|| 10 קבוצתי, 28 אישי
|-
| 2002||1 ||ארמניה|| 2389||7 מ-12||6+ 2= 4-||58.3|| 15 קבוצתי, 24 אישי
|-
| 2004||1 ||ארמניה|| 2437||7 מ-13||3+ 8= 2-||53.8|| 11 קבוצתי, 40 אישי
|-
| 2006||2 ||ארמניה|| 2422||8.5 מ-12||6+ 5= 1-||70.8|| 8 קבוצתי, 6 אישי
|-
| 2008||1 ||ארמניה|| 2513||5.5 מ-10||4+ 3= 3-||55.0|| 6 קבוצתי, 16 אישי
|-
| 2010||1 ||ארמניה|| 2466||7.5 מ-11||6+ 3= 2-||68.2|| 11 קבוצתי, 11 אישי
|-
| 2012||1 ||ארמניה|| 2476||6.5 מ-10||5+ 3= 2-||65.0|| 6 קבוצתי, 10 אישי
|-
| 2014||1 ||ארמניה|| 2490||5.5 מ-9||5+ 2= 2-||66.7|| 5 קבוצתי, 10 אישי
|}

==קישורים חיצוניים==

* 

==הערות שוליים==

קטגוריה:רבי-אמנים
קטגוריה:שחמטאיות ארמניות
קטגוריה:ילידות 1978
עמותת ITWorks

עמותת איט וורקס מעצימים אנשים (ITWorks) היא ארגון ללא מטרות רווח אשר הוקם במטרה לקדם תעסוקה ולאפשר לאנשים להגיע למימוש הפוטנציאל בעולם העבודה. התוכניות של ITWorks פועלות בפריסה ארצית ומעניקות הכשרות טכנולוגית בתחומים מתקדמים, לצד מיומנויות תעסוקתיות, אישיות ומקצועיות.

==היסטוריה==
ITWorks נוסדה בשנת 2006 על ידי מנכ"לית העמותה, יפעת ברון במטרה לשנות את מפת התעסוקה בישראל על ידי מתן הזדמנויות, המסייעות למשתתפים להשיג עצמאות כלכלית, באמצעות עבודה בתחומי הטכנולוגיה וההייטק. מחקר הערכה של מכון ERI שנערך לאחרונה על פעילות הארגון הצביע על שיעור השמה ממוצע של 73%, החזר על השקעה (ROI) של 983% וחיסכון מוערך של 70 מיליון דולר בקצבאות מדינת ישראל. מאז 2006, למעלה מ-2,250 איש ואישה השתתפו בתוכניות העמותה השונות.

==פעילות==
ITWorks עובדת עם מגוון רחב של אוכלוסיות בחברה הישראלית ומפעילה את התוכניות הבאות:
* תוכנית TAP Technology Accessibility Program לשילוב בעלי מוגבלות בעבודה בעולם הטכנולוגיה. התוכנית פותחה בשיתוף הביטוח הלאומי במהלך שלוש שנים ומקנה את הכלים הנדרשים להעסקה בסקטור הטכנולוגי של אנשים עם נכויות נפשיות ומוגבלויות תקשורת. 
* תוכנית "עתיד בטוח" פועלת לעידוד וקידום פרנסה ראויה של גברים ונשים בגילאי 20–35, בעלי פרופיל של "צעירים בסיכון חברתי", המתקשים להשיג תעסוקה מתאימה או להתמיד בה, אם בשל מסוגלות תעסוקתית נמוכה, ובעיקר משום מחסומי נגישות לשוק התעסוקה הרגיל. המשתתפים עוברים הכשרה טכנולוגית (בתחומים כגון טכנאי מחשבים, Help Desk וכו') וכן סדנאות לפיתוח כישורים רכים ושיעורים לחיזוק אנגלית טכנית. לאחר סיום הקורס כל משתתף מקבל ליווי אישי ותמיכה פרקטית ורגשית על ידי העמותה עד להשתלבות בעבודה. 
* תוכנית "תעסוקה ומנהיגות" לנשים נותנת מענה לנשים אקדמאיות שאינן מוצאות עבודה בתחומן, ומכשירה אותן לעבודה כרכזות גיוס משאבי אנוש עם התמחות בסקטורים הטכנולוגיים. 
* תוכנית לקידום תעסוקה איכותית לסטודנטים ואקדמאים ערבים - בשנת 2015 נבחרה ITWorks במכרז של משרד הכלכלה להוביל תוכנית להגדלת אחוז הערבים בתעשיית ההייטק בישראל על ידי שילובם בתעסוקה הולמת-השכלה, וכן פיתוח מנהיגות תעסוקתית להעלאת המודעות לתחום ההייטק בחברה הערבית בישראל. המשתתפים בתוכנית הם סטודנטים ערבים למדעים מדויקים (הנדסת תכנה, מדעי המחשב, מערכות מידע והנדסת חשמל ואלקטרוניקה) במוסדות לימוד מובילים. לתוכנית זו קדמה תוכנית ExcelHT שבמסגרתה השתלבו כ-150 אקדמאים ערבים בשלוש שנים.
* מרכז תעסוקה לחרדים בחיפה ובצפון – בשנת 2015 נבחרה ITWorks במכרז של משרד הכלכלה להוביל מרכז לתעסוקת חרדים באזור חיפה ובצפון. ליוזמה שותפים גם מכון פילת וחברת B-Well.
* אפליקציית Game Changer – רשת חברתית לקידום תעסוקה איכותית המבקשת לרתום טכנולוגיות תקשורת ומדיה חברתית לטובת קידום גיוון בתעסוקה. הרשת החברתית מתוכננת להציע אלטרנטיבה לשיטת חבר מביא חבר עבור אוכלוסיות מודרות מעבודה באמצעות תמרוץ "שגרירים" שכבר מצאו תעסוקה.

==שותפויות העמותה==
גורמים ציבוריים, פילנתרופיים ועסקיים רבים עובדים בשותפות עם ITWorks ותומכים בפעילותה. בין השותפים לפעילות: משרד הכלכלה, משרד ראש הממשלה, קרנות המוסד לביטוח לאומי, ג'וינט - תב"ת חברות עסקיות, קרנות ופדרציות.

== קישורים חיצוניים ==
* 
* 
* [http://media.wix.com/ugd/4f9e89_68d4be36e8754c2a9a6815eca811e29e.pdf מחקר הערכה של מכון ERI]
* 
* 
* 

קטגוריה:ארגונים חברתיים בישראל
ITWorks
מירנדה (מדינה)

מירנדה (בספרדית: Miranda) היא אחת מ-23 המדינות המרכיבות את ונצואלה. המדינה, הנמצאת בצפון ונצואלה, גובלת בארגואה במערב, בוורגאס, במחוז הבירה של ונצואלה ובים הקריבי בצפון, באנסואטגי בדרום-מזרח ובגואריקו בדרום.

המדינה משתרעת על שטח של 7,950 קילומטרים רבועים. במדינה מתגוררים 2,675,165 תושבים (נכון ל-2011). בירתה היא לוס טקס.

==היסטוריה==
האזור בו נמצאת כיום מירנדה היה מיושב במשך מאות שנים על ידי ילידים. כשהספרדים הגיעו לאזור בהנהגת הקונקיסטאדור דייגו דה לוסדה בתחילת המאה ה-16, שבטי הילידים נלחמו בהם אך הפסידו בסופו של דבר. לאחר שהספרדים שיעבדו את כל הילידים הם הקימו את העיר קראקס ועוד מספר עיירות בשטחי מדינת מירנדה של היום. הכלכלה המקומית הסתמכה על חקלאות במשך כל התקופה הקולוניאלית.

ב-1824, לאחר מלחמת העצמאות של ונצואלה, האזור צורף לרפובליקת קולומביה הגדולה. לאחר שרפובליקת קולומביה הגדולה התפרקה ב-1830 האזור צורף לוונצואלה.

ב-1864 ונצואלה נהפכה למדינה פדרלית ובאזור נוצרה מדינת מירנדה. המדינה נקראה על שמו של פרנסיסקו דה מירנדה, שהיה ממנהיגי המורדים במלחמת העצמאות. ב-1881 המדינה אוחדה עם מספר מדינות נוספות למדינת גוסמאן בלנקו, אך האחרונה התפרקה למדינות שהרכיבו אותה ב-1889. בעשורים שלאחר מכן הבירה של מירנדה עברה בין ערים שונות עד שב-1909 היא התקבעה על לוס טקס.

==כלכלה==
כלכלת מירנדה מסתמכת על תעשייה, הכוללת ייצור כימיקלים ועיבוד מתכות, חקלאות, הכוללת בין היתר גידול עצי קקאו, תיירות וכרייה.

==קישורים חיצוניים==

* 
* 

==הערות שוליים==

קטגוריה:ונצואלה: מדינות
בוב לניר

רוברט ג'רי "בוב" לניר הבן (באנגלית: .Robert Jerry "Bob" Lanier, Jr; 10 בספטמבר 1948 – 10 במאי 2022) היה כדורסלן אמריקאי ששיחק בדטרויט פיסטונס ומילווקי באקס מליגת ה-NBA, והיה חבר היכל התהילה של הכדורסל משנת 1992.

==מכללות==
לניר נולד בבאפלו שבניו יורק בשנת 1948. לאחר לימודי התיכון בבאפלו, בחר לניר להמשיך את לימודיו באוניברסיטת סנט בונבנטור; מוסד קתולי-פרנציסקני פרטי. בשנת 1970 הוביל לניר את קבוצתו עד שלב חצי גמר אליפות המכללות, אך נפצע במשחק חצי הגמר ונאלץ להחמיץ את משחק הגמר בו הפסידה סנט בונבנטור לאוניברסיטת ג'קסונוויל של ארטיס גילמור.

==קריירה ב-NBA==
===דטרויט פיסטונס===
לניר נבחר על ידי דטרויט פיסטונס בבחירה הראשונה בדראפט ה-NBA של שנת 1970. כבר בעונת הרוקי שלו הפגין לניר יכולת טובה כשקלע 15.6 נקודות והוריד 8.1 ריבאונדים ב למשחק, ונבחר בסיום העונה לחמישיית הרוקיז של העונה. יחד עם דייב בינג, הפך לניר את דטרויט פיסטונס לאחת הקבוצות המלהיבות ב-NBA, ואף הוביל אותה בממוצע נקודות וריבאונדים למשחק בכל אחת מ-9 עונותיו הבאות בקבוצה, אך היכולת הגבוהה לא תורגמה להישגים קבוצתיים והקבוצה לא עברה את הסיבוב השני בפלייאוף בתקופה זו. במהלך עשר עונותיו בדטרויט העמיד לניר ממוצעים של 22.7 נקודות ו-11.8 ריבאונדים למשחק.

===מילווקי באקס===
ב-4 בפברואר 1980 נשלח לניר בטרייד למילווקי באקס בתמורה לקנט בנסון ובחירת סיבוב ראשון בדראפט 1980. הבאקס הגיעו לפלייאוף בכל אחת בחמש עונותיו של לניר בקבוצה, אך לא צלחו את שלב חצי הגמר באף אחת מהעונות. בתקופתו של לניר במילווקי באקס יכולתו נחלשה, וכך גם ממוצעיו – 13.5 נקודות ו-5.9 ריבאונד למשחק.

ב-14 עונותיו ב-NBA העמיד לניר ממוצעים של 20.1 נקודות ו-10.1 ריבאונדים. לניר נבחר לשחק במשחק האולסטאר 8 פעמים לאורך הקריירה ואף זכה בפרס ה-MVP של משחק האולסטאר בשנת 1974.

==מורשת וקריירת אימון==
לניר הוצג כחבר היכל התהילה של הכדורסל בשנת 1992, כ-8 שנים לאחר פרישתו ממשחק פעיל. גופייתו של לניר עם המספר 16 תלויה על תקרת האולם של הדטרויט פיסטונס והמילווקי באקס. באמצע עונת מונה לניר למחליפו של דון נלסון כמאמן הגולדן סטייט ווריורס, כשהקבוצה מעמידה מאזן ניצחונות שלילי של 12–25 בתקופתו כמאמן הקבוצה.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:באפלו: אישים
קטגוריה:פרשני כדורסל אמריקאים
קטגוריה:כדורסלני דטרויט פיסטונס
קטגוריה:כדורסלני מילווקי באקס
קטגוריה:מאמני כדורסל אמריקאים
קטגוריה:מאמני גולדן סטייט ווריורס
קטגוריה:היכל התהילה של הכדורסל: כדורסלנים
קטגוריה:משתתפי משחק האולסטאר של ה-NBA
קטגוריה:זוכי פרס ה-MVP של משחק האולסטאר של ה-NBA
קטגוריה:כדורסלני אוניברסיטת סנט בונבנטור
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלנים ב-NBA שגופייתם הופרשה
קטגוריה:חברי היכל התהילה של כדורסל המכללות
קטגוריה:בחירות דראפט של דטרויט פיסטונס
קטגוריה:מדינת ניו יורק: כדורסלנים
קטגוריה:אמריקאים שנולדו ב-1948
קטגוריה:אמריקאים שנפטרו ב-2022
ארגואה

ארגואה (בספרדית: Aragua) היא אחת מ-23 המדינות המרכיבות את ונצואלה. המדינה, הנמצאת בצפון ונצואלה, גובלת בים הקריבי בצפון, בוורגאס ובמירנדה במזרח, בגואריקו ובקוחדס בדרום ובקרבובו במערב.

המדינה משתרעת על שטח של 7,014 קילומטרים רבועים. במדינה מתגוררים 1,630,308 תושבים (נכון ל-2011). בירתה והעיר הגדולה ביותר בה היא מרקאי.

==היסטוריה==
הספרדים הגיעו לאזור במאה ה-16, כבשו אותו והוא נותר בשליטתם עד המאה ה-19.

בשנות ה-20 של המאה ה-19 האזור צורף לרפובליקת קולומביה הגדולה ולאחר שזו התפרקה ב-1830 האזור הועבר לוונצואלה. ונצואלה חולקה לפרובינציות והאזור נכלל בשטחי פרובינציית קראקס. ב-1848 נוצרה פרובינציית ארגואה בשטחי המדינה של היום.

ב-1864 ונצואלה הפכה למדינה פדרלית והפרובינציה הפכה למדינת ארגואה כשבירתה היא לה ויקטוריה. ב-1917 הבירה הועברה למרקאי.

==קישורים חיצוניים==

* 

==הערות שוליים==

קטגוריה:ונצואלה: מדינות
BOC (אפנון)

אפנון BOC (ראשי תיבות של: Binary Offset Carrier), מילולית "נשא הזחה בינארית", משמש במערכת גלילאו. הוא אפנון רבועי תת-נשא, כאשר האות מוכפל בנשא מלבני בתדירות <math>f_{sc}</math> השווה או גבוהה לקצב הצ'יפ. לאחר ההכפלה, הספקטרום של האות מחולק לשני חלקים ולכן הוא נקרא גם "split-spectrum modulation".

הרעיון המרכזי מאחורי אפנון BOC הוא להפחית את ההפרעה לאות באפנון BPSK, אשר לה ספקטרום בצורת sinc. לכן אותות מאופננים ב-BPSK, כמו קוד C/A GPS מאופיינים בעצמה המרוכזת סביב התדירות של הגל הנושא, כאשר אפנון BOC (שבשימוש גלילאו) בעלי אנרגיה נמוכה סביב התדירות של הגל הנושא ושתי אונות ספקטרליות במרחק מהגל הנושא כנרמז בשם "ספקטרום כפול".

קטגוריה:מערכות ניווט לווייניות
פרס השחקן הקבוצתי על שם טוויימן-סטוקס

פרס השחקן הקבוצתי על שם טוויימן-סטוקס (באנגלית: Twyman–Stokes Teammate of the Year Award) הוא פרס אישי המוענק מדי שנה בליגת ה-NBA לשחקן שהפגין "משחק לא-אנוכי, מחויבות ומסירות לקבוצה שלו" כהוקרה על היותו "החבר לקבוצה האידיאלי". הפרס נקרא על שמם של ג'ק טוויימן ומוריס סטוקס. השנים שיחקו יחדיו ברוצ'סטר/סינסינטי רויאלס (כיום סקרמנטו קינגס) בין השנים 1955–1958. ב-1958 הקריירה של סטוקס נגדעה עקב פציעת ראש שספג עקב נפילה במהלך משחק נגד מיניאפוליס לייקרס. מאוחר יותר סטוקס הפך למשותק עקב פגיעה במוח שפגעה לו בשליטה המוטורית. טוויימן נטל עליו את האחריות והיה האפוטרופוס החוקי שלו עד מותו של סטוקס ב-1970.

בכל שנה נבחרים 12 מועמדים לפרס (6 מהמזרח ו-6 מהמערב) על ידי פאנל של שחקני עבר. בשלב הבא מצביעים שחקני ה-NBA. עשר נקודות ניתנות עבור הצבעה למקום הראשון, 7 עבור הצבעה למקום השני, 5 עבור הצבעה למקום השלישי, 3 עבור הצבעה למקום הרביעי ונקודה אחת עבור הצבעה למקום החמישי. השחקן שקיבל את מספר הנקודות הגבוה ביותר זוכה בפרס (ללא קשר למספר ההצבעות שקיבל עבור המקום הראשון). כחלק מהפרס, ליגת ה-NBA תורמת 25,000 דולר לצדקה לפי בחירתו של הזוכה.

==רשימת הזוכים==
[[שיין באטייה, זוכה הפרס בעונת .]]
{| class="wikitable"
|- style="background-color: #CFECEC;" width:6em"
| ^
| מציין שחקן שעדיין פעיל
|- style="background-color: #FFFF99;" width:6em
| *
| חבר בהיכל התהילה של הכדורסל
|}
{| class="wikitable sortable"
|-
! עונה !! שחקן !! עמדה !! לאום !! קבוצה
|-
| 
| צ'ונסי בילאפס || רכז || || לוס אנג'לס קליפרס
|-
| 
| שיין באטייה || סמול פורוורד || || מיאמי היט
|-
| 
| bgcolor="#FFFF99" | טים דאנקן* || פאוור פורוורד || || סן אנטוניו ספרס
|-
| 
| וינס קרטר|| קלע/סמול פורוורד || || ממפיס גריזליס
|-
| 
| דירק נוביצקי || פאוור פורוורד || || דאלאס מאבריקס
|-
| 
| ג'מאל קרופורד || קלע || || מינסוטה טימברוולבס
|-
| 
| bgcolor="#CFECEC" | מייק קונלי^ || רכז || || ממפיס גריזליס
|-
| 
| bgcolor="#CFECEC" | ג'רו הולידיי^ || רכז/קלע || || ניו אורלינס פליקנס
|-
| 
| bgcolor="#CFECEC" | דמיאן לילארד^ || רכז || || פורטלנד טרייל בלייזרס
|-
| 
| bgcolor="#CFECEC" |ג'רו הולידיי^ (2) ||רכז/קלע || ||מילווקי באקס
|-
| 
| bgcolor="#CFECEC" |ג'רו הולידיי^ (3) ||רכז/קלע || ||מילווקי באקס
|-
| 
| bgcolor="#CFECEC" |מייק קונלי^ (2) ||רכז || ||מינסוטה טימברוולבס
|}

==קישורים חיצוניים==
*

קטגוריה:ערכים שבהם תבנית בריטניקה אינה מתאימה
קטגוריה:פרסי NBA
חנוך פטישי

חנוך פטישי (17 במרץ 1945 - 30 בנובמבר 2010) היה טייס קרב בצה"ל, סופר ומראשוני יחידת 669 וטייסת 147. נולד בקיבוץ יגור להורים ניצולי שואה. התגייס לצה"ל בשנת 1964 ושירת כטייס קרב פעיל במשך 23 שנים.

== שירותו הצבאי ==
פטישי התגייס לחיל האוויר בשנת 1964 וביולי 1966 סיים קורס טיס. הוא מילא תפקידים שונים בחיל כמדריך וטייס קרב, השתתף במלחמות ישראל ופיקד על יחידת 669.

=== טייס קרב ===
נלחם במלחמת ששת הימים כטייס "אורגן" והשתתף בגיחות מבצעיות במלחמת ההתשה במסגרת טייסת 107 ("קורנס"). בהמשך עבר לטייסת "העמק" שהפעילה מטוסי ה"עיט" ולחם במסגרתה במלחמת יום הכיפורים. לאחר מכן עבר לתפקידי הדרכה שונים בקורס טיס, על מטוסי הפוגה והפייפר.

במהלך שירותו כמדריך בבית הספר לטיסה הדריך גם את שני אחיו הצעירים, אביהו ואיתמר פטישי, שהיו גם הם לטייסים בחיל. בהמשך הפך למפקד קורס מתקדם בבית הספר לטיסה ולטייס בטייסת העמק שהפעילה את מטוסי ה"עיט" בחיל האוויר.

=== תפקידים פיקודיים ===
בשנת 1975 מונה למפקד יחידה 669, והחליף את מפקדה הראשון, יורם שחר. היחידה, שהוקמה רק שנה קודם לכן, הייתה אז קטנה מאוד ופטישי גיבש את נוהלי היחידה ופעל למיסודה. לאחר מספר שנים מונה למפקד טייסת 147. בתפקידו האחרון בצה"ל היה ראש מחלקה במה"ד.

== לאחר פרישתו מצה"ל ==
בשנת 1983 חזר ליגור, הקיבוץ בו נולד, יחד עם אשתו, אותה הכיר במהלך שירותו בחיל האוויר, ועם ארבעת ילדיהם. בשנת 1987 פרש משירות סדיר, בדרגת אלוף-משנה והמשיך לשרת במילואים כטייס וכמדריך בבית הספר לטיסה. בשנים 1990–1995 היה מפקד יחידת מילואים לאיתור נעדרים בחיל האוויר. בשנת 1991 נפטרה במפתיע אשתו, אילנה, וחנוך נשאר בקיבוץ יגור עם ארבעת ילדיו, בקרבת הוריו המבוגרים. בהמשך החזיק במספר תפקידים בקיבוץ יגור ובסביבתו, בהם מנהל פארק הכרמל.

== ספריו ==
בשנת 2005 הוציא את ספרו "מחתרת במדים" העוסק בתושבי ארץ ישראל ששירתו כחיילים בצבא הבריטי. הספר הוא למעשה הרחבה של התזה שהגיש בלימודי התואר השני. כמו כן, לאחר מחקר מקיף, כתב ספר נוסף העוסק באלוף מאיר זורע, אך עקב מותו הפתאומי לא הספיק להוציא אותו. הספר בשם " זרו- האלוף מאיר זורע- מפקד, איש אדמה, הומניסט " יצא בעזרת משפחתו בהוצאת הקיבוץ המאוחד. ספריו מבטאים את משיכתו של פטישי למורשת צה"ל וארץ ישראל.

== משפחתו ==
חנוך פטישי נפטר במפתיע בשנת 2010, בגיל 65. הוא הותיר אחריו ארבעה ילדים, שישה נכדים, ושני אחים. בנו יהל היה גם הוא טייס בחיל האוויר וכיהן כמפקד שדה דב. אחיו, אביהו פטישי, הגיע לדרגת סגן-אלוף כטייס בחיל האוויר וממשיך לטוס גם כאזרח, ואיתמר פטישי, פרש מחיל האוויר בדרגת רב-סרן על מנת להשקיע בחברות טכנולוגיות. השלושה היו שלישיית האחים הראשונה ששירתו כולם כטייסים בחיל האוויר.

== קישורים חיצוניים ==

* [https://web.archive.org/web/20160303182130/http://www.yagur.com/pneiyagur/GLpersonCard.aspx?id=170916 חנוך פטישי], באתר פני יגור
* [https://web.archive.org/web/20160303180835/http://www.xn--9dbdeead4b8a9b.co.il/ חנוך פטישי - ביוגרפיה]
* [http://www.sky-high.co.il/134771/קלע-לילה-בתעלת-סואץ קלע לילה בתעלת סואץ], מאת חנוך פטישי

== הערות שוליים ==

קטגוריה:טייסי חיל האוויר הישראלי
קטגוריה:מפקדי היחידה הטקטית לחילוץ מיוחד (669)
קטגוריה:יגור: אישים
קטגוריה:אישים הקבורים ביגור
קטגוריה:אלופי-משנה בחיל האוויר
קטגוריה:ישראלים שנולדו ב-1945
קטגוריה:ישראלים שנפטרו ב-2010
מוריץ גרינוולד

הרב ד"ר מוריץ גרינוַולד (מופיע במקורות בעברית גם כמוריס וגם מרדכי גרינוואלד, בגרמנית: Moritz Grünwald; 20 במרץ 1853, אוהרסקה הראדישצ'ה, מוראביה, האימפריה האוסטרית – 10 ביוני 1895, לונדון, הממלכה המאוחדת) היה הרב הראשי לערים: ביילובאר, פיסק ומלאדה בולסלאב ובהמשך כיהן כרב הראשי לנסיכות בולגריה.

==קורות חייו==
מוריץ גרינוולד נולד באוהרסקה הראדישצ'ה שבמוראביה, אוסטריה. רכש תארים בפילוסופיה ותאולוגיה באוניברסיטת וינה ואוניברסיטת לייפציג. ב-1881 הוסמך לרבנות בבית המדרש לרבנים בברסלאו ומונה לרב הראשי של קהילת ביילובאר שבאזור קרואטיה. בין 1884 ל-1893 כיהן כרב הראשי לערים: פיסק ומלאדה בולסלאב שבאזור בוהמיה. 

ב-1891 נאלץ הרב הראשי ליהודי בולגריה ד"ר סימון דנקוביץ לפרוש מתפקידו לאחר סכסוך מתוקשר עם שר החוץ והדתות דימיטר גרקוב, וב-1893 מונה לתפקיד הרב מוריץ גרינוולד לכהונה בת שלוש שנים. בתקופתו החלה מהפכת החינוך היהודי בבולגריה. הוא עסק רבות בחינוך, כתב את הספר "המדריך למורים היהודיים" והדריך מורים בבתי הספר הקהילתיים. כן עסק במחקר על תולדות היהודים בבולגריה תוך שהוא מסייר ברחבי הנסיכות ובוחן ממצאים ארכאולוגיים ומצבות בבתי עלמין. בתקופתו תוקנו תקנות לכהונת הרב הראשי ובהן נקבע כי על הרב הראשי להיות בוגר סמינר לרבנים ובעל תואר דוקטור, גילו יהיה לפחות 35 שנים והוא כיהן לפחות 5 שנים כרב או כמורה בסמינר לרבנים. עוד נקבע כי הרב יבחר על ידי הקונסיסטוריה היהודית של בולגריה ברוב מיוחס של 75 אחוזים.

במהלך כהונתו אירעו מספר תקריות אנטישמיות בבולגריה ובתגובה פרסם הרב מספר מאמרים בעיתונות הבולגרית. לפי מספר מקורות התאכזב הרב גרינוולד מהתככים בתוך יהדות בולגריה שהפריעו לעבודתו ועל כן ביקש לסיים את עבודתו לפני תום כהונתו המתוכננת.

ביוני 1895 יצא ללונדון בעקבות משרת רבנות שהוצעה לו שם. במהלך ביקורו חלה ונפטר והוא בן 42 שנים. מותו הפתאומי התקבל בתחושות קשות בבולגריה בשל ההערכה הרבה שרחשו לו ובקרב בני הקהילות בבולגריה הוכרז אבל כללי עם היוודע דבר מותו. מוריץ גרינוולד נקבר בבית העלמין היהודי באדמונטון אשר ברובע אנפילד בלונדון. לאורך שנות פעילותו כתב הרב גרינוולד חיבורים וספרים רבים ובכללם ספר על תולדות יהודי בוהמיה וספר על הרב שלמה אפרים מלונטשיץ.

==הערות שוליים==

קטגוריה:רבנים ראשיים של בולגריה
קטגוריה:רבנים בוהמים
קטגוריה:בוגרי בית המדרש לרבנים בברסלאו
קטגוריה:בוגרי אוניברסיטת לייפציג

קטגוריה:ילידי 1853
קטגוריה:נפטרים ב-1895
הרפתקאות פיטר הארנב

הרפתקאות פיטר הארנב (באנגלית: Peter Rabbit, בתרגום חופשי: פיטר הארנב) היא סדרת טלוויזיה בריטית המשודרת בישראל בערוץ הופ! משנת 2014. הסדרה מבוססת על דמויות מספריה של הסופרת ביאטריקס פוטר, המפורסם ביניהן הוא "פיטר הארנב".

==עלילה==
פיטר הארנב רוצה לגדול ולהיות כמו אביו המנוח, בעזרת יומנו של אביו וחבריו, הוא נחוש להרפתקאות חדשות ומהנות ולהישמר מחיות שרוצות לטרוף אותו ואת חבריו ולהתגנב לגינה של הגנן העצבני מר מקרגור.

==דמויות==
===הדמויות הראשיות===
*פיטר - ארנב צעיר, הדמות הראשית בסדרה, בעזרת יומנו של אביו המנוח וחבריו הוא נקלע להרפתקאות וסכנות.
*בנג'מין - ארנב צעיר, בן דודו של פיטר.
*לילי - ארנבת צעירה ולבנה, חברתם של בנג'מין ופיטר.
*נאטקין - סנאי חסר זנב המשתייך לשבט הסנאים וגר סמוך לבית העץ, חבר של הארנבים.
*גברת ארנב - ארנבת בוגרת, אימו החד הורית של פיטר שלא מרשה לו ולחבריו לצאת מהבית.
*קוטן - ארנבת צעירה, אחותו של פיטר.
*פלופסי ומופסי - שתי ארנבות תאומות, אחיותיו של פיטר.
*מר באונסר - אביו של בנג'מין, מדען, שממציא המצאות שעוזרות לארנבים להיחלץ מצרות.
*פליקס - סנאי המשתייך לשבט הסנאים וגר סמוך לבית העץ, יד ימינו של נאטקין.

=== דמויות נוספות ===
* גברת פדלדק - אווזה, ידידה של הארנבים.
* גברת טיגי וינקל - קיפודה כובסת, ידידה של גברת ארנב
* חוטם - חדף, בעל ביטחון מופרז ביחס לגודלו וכוחותיו, הקנאי לפרחי שן הארי שבשטחו. קוטן נוהגת להתייחס אליו כאל חיית המחמד שלה, למורת רוחו.
===אויבים===
*מר טוד - שועל מצוי, רוצה לטרוף את הארנבים וחבריהם.
*טומי ברוק - גירית מצויה (בגרסה העברית "סמור"), רודף אחר הארנבים כאשר הם מעירים אותו.
*מר מקרגור - גנן עצבני, אשר רודף אחר הארנבים כאשר הם פורצים לגינה שלו ולא מראים את הפרצוף שלו אף פעם.
*ינשוף בראון - ינשוף, אשר רוצה לטרוף את הארנבים ואת נאטקין.
*סמי שפם - עכברוש, אשר מעוניין בעיקר בגנבת עוגות.

==קישורים חיצוניים==
* 

קטגוריה:סדרות ערוץ הופ!
קטגוריה:סדרות הנפשה ממוחשבת
קטגוריה:סדרות הנפשה אמריקאיות
קטגוריה:סדרות CBeebies
קטגוריה:סדרות טלוויזיה בריטיות לילדים
דראפט ה-NBA 2009

[[בלייק גריפין, נבחר על ידי לוס אנג'לס קליפרס בבחירה הראשונה של דראפט 2009]]

דראפט ה-NBA 2009 הוא הדראפט שקדם לעונת המשחקים ב-NBA. טקס הדראפט התקיים במדיסון סקוור גארדן, אולמה של הניו יורק ניקס, ב-25 ביוני 2009. במקום ה-23 בדראפט נבחר עומרי כספי, שהפך בכך לישראלי הראשון שנבחר בסיבוב הראשון בדראפט ומשחק ב-NBA. דראפט זה נחשב לאחד מהטובים בהיסטוריה עקב ריבוי הכוכבים שנבחרו בדראפט וריבוי השחקנים שלא נבחרו וגויסו לאחר מכן לNBA, רבים טוענים שזה אכן הדראפט הטוב ביותר ויש הטוענים שהדראפט הטוב ביותר הוא של שנת 2003 בו נבחרו שחקנים כמו לברון ג׳יימס, דווין וויד וכרמלו אנתוני.

לקראת הדראפט הייתה סקרמנטו קינגס הקבוצה בעלת הסיכויים הגבוהים ביותר לזכות בבחירה הראשונה, אך בהגרלת הלוטרי הקדימו אותה לוס אנג'לס קליפרס, ממפיס גריזליס ואוקלהומה סיטי ת'אנדר שזכו בשלוש הבחירות הראשונות, בהתאמה. הקליפרס ניצלו את הבחירה הראשונה בדראפט כדי לבחור את הפאוור פורוורד בלייק גריפין מאוניברסיטת אוקלהומה. עם זאת, הוא החמיץ את כל עונת 2009/2010 עקב פציעה וניתוח בברכו. האשים ת'אביט מאוניברסיטת קונטיקט נבחר במקום השני בדראפט על ידי ממפיס, ובכך הפך לשחקן הטנזני הראשון שמשחק ב-NBA. ג'יימס הארדן מאוניברסיטת המדינה של אריזונה נבחר במקום השלישי על ידי הת'אנדר, ובכך הפך לבחירה הראשונה בדראפט של המועדון מאז המעבר מסיאטל לאוקלהומה סיטי. סקרמנטו, שזכתה בבחירה הרביעית, ניצלה אותה כדי לבחור את טייריק אוונס, שבסיום העונה זכה בתואר רוקי השנה. בבחירה השביעית בחרה גולדן סטייט ווריורס את סטפן קרי, שבעונות ו- זכה בתואר ה-MVP של העונה הסדירה והוביל את הווריורס לארבע אליפויות NBA בשנים 2015–2022.

שחקנים בולטים אחרים שנבחרו בדראפט 2009 כוללים את ריקי רוביו (בחירה חמישית), דמאר דרוזן (9), ברנדון ג'נינגס (10), ג'רלד הנדרסון (12), ג'רו הולידיי (17), טיי לוסון (18), ג'ף טיג (19), דארן קוליסון (21), טאג' גיבסון (26), דמארה קארול (27), פטריק בוורלי (42), דני גרין (46) ופאטי מילס (55).

בסך הכול שיחקו ב-NBA 50 מתוך 60 הנבחרים, ומלבדם שיחקו בליגה 23 מועמדים שלא נבחרו בדראפט 2009, ביניהם הקלע וסלי מת'יוז והרכז הישראלי גל מקל.

==רשימת הנבחרים==

==שחקני NBA שלא נבחרו==
השחקנים שלהלן לא נבחרו בדראפט 2009, אך שיחקו ב-NBA:

==קישורים חיצוניים==
* [https://www.nba.com/stats/draft/history/?Season=2009 סיכום דראפט 2009], באתר הרשמי של ה-NBA

==הערות שוליים==

2009
קטגוריה:2009 בארצות הברית
קטגוריה:2009 בספורט
טרוחיו (מדינה)

טרוחיו (בספרדית: Trujillo) היא אחת מ-23 המדינות המרכיבות את ונצואלה. המדינה, הנמצאת בצפון-מערב ונצואלה, גובלת בסוליה בצפון, בלרה בצפון-מזרח, בפורטוגסה במזרח, בברינס ובמרידה בדרום, במובלעת של סוליה בדרום-מערב ובאגם מרקאיבו במערב.

המדינה משתרעת על שטח של 7,400 קילומטרים רבועים. במדינה מתגוררים 686,367 תושבים (נכון ל-2011). בירתה היא טרוחיו והעיר הגדולה ביותר בה היא ולרה.

==היסטוריה==
הספרדים הגיעו לאזור במאה ה-16, כבשו אותו והוא נותר בשליטתם עד המאה ה-19. ההתיישבות הראשונה שהוקמה בו הייתה העיר טרוחיו, בסביבות אמצע המאה ה-16.

בשנות ה-20 של המאה ה-19 האזור צורף לרפובליקת קולומביה הגדולה ולאחר שזו התפרקה ב-1830 האזור הועבר לוונצואלה. ונצואלה חולקה לפרובינציות והאזור נכלל בשטחי פרובינציית מרקאיבו. כעבור שנה, ב-1831, נוצרה פרובינציית טרוחיו בשטחי המדינה של היום.

ב-1864, לאחר המלחמה הפדרלית, ונצואלה הפכה למדינה פדרלית והפרובינציה הפכה למדינת טרוחיו. ב-1881 טרוחיו אוחדה עם מרידה וטאצ'ירה למדינת לוס אנדס, אך המדינה פורקה ב-1899 בחזרה למרכיבותיה.

==כלכלה==
כלכלת טרוחיו מסתמכת על חקלאות, הכוללת בין היתר גידול קפה, קנה סוכר, תירס, תפוחי אדמה, בננות ויוקה, גידול מקנה, דיג וכרייה.

==קישורים חיצוניים==

* 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ונצואלה: מדינות
ארמדיל שש-החגורות

ארמדיל שש-החגורות או ארמדיל שש הקשתות (שם מדעי: Euphractus sexcinctus), הידוע גם כארמדיל צהוב הוא מין של ארמדיל, שחי בדרום אמריקה בארגנטינה, בוליביה, ברזיל, אורוגוואי, פרגוואי ואוכלוסייה מבודדות בסורינאם. הגוף של ארמדיל שש-החגורות הוא צהוב או לעיתים אדום-כתום בהיר. זהו מין יחיד בסוג ארמדיל שש-חגורות. 

ארמדיל שש החגורות הוא חיה יבשתית מתבודדת שחיה ביערות גשם, מישורי דשא, ובעיקר שטחים פתוחים כמו סוואנת סראדו. הוא אוכל כל, וניזון גם מחרקים, חסרי חוליות קטנים ובעלי חיים קטנים אחרים וגם ממגוון של צמחים. הוא ישן בדרך כלל במחילות תת-קרקעיות. בניגוד לרוב סוגי הארמדילים הוא פעיל יום ולא פעיל לילה.

==קישורים חיצוניים==

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:יונקים יחידים בסוגם
קטגוריה:ארמדיליים
קטגוריה:ברזיל: יונקים
קטגוריה:יונקים ביער האמזונאס
קטגוריה:בעלי חיים שתוארו ב-1758
הוצאת אינדיבוק

אינדיבוק היא חנות מקוונת למכירת ספרים דיגיטליים (ספרים אלקטרוניים), לקריאה מיידית דרך מכשירים ניידים, מכירת ספרים מודפסים במשלוח, וכן הוצאה לאור של ספרים. 

אינדיבוק נוסדה בשנת 2012 על ידי המשורר והסופר רון דהן, ויזם האינטרנט ניר גרינהויז, במטרה ליצור חנות ספרים עצמאית ברשת שתתן דגש על תמלוגים גבוהים ליוצרים. החנות מציעה ספרים בפורמטים המאפשרים שימוש ברוב מכשירי הקריאה, מחשבים, טאבלטים וטלפונים סלולריים חכמים ורכישה של כותרים מודפסים. בשנת 2015 רכשה חברת פרובוק (בבעלות איתן זינגר) 50% מהחברה לפי שווי של מיליון שקל. מאז שנת 2021, אינדיבוק נמצאת בבעלות פרטית של שני יזמים, תומר טרבס ומאור דוידוביץ'. בתחום הדיגיטלי מדובר בחנות השנייה בגודלה בשוק הישראלי (שנייה אחרי עברית (קורא ספרים אלקטרוני)).

בשנת 2013 מונה העורך והמבקר ארז שוייצר לשמש כעורך הראשי של "הוצאת אינדיבוק". בהוצאה ראו אור בין היתר ספריהם של אלכס אפשטיין, ערן שגיא סשיצקי, נגה אלבלך ותרגומיו של יהונתן דיין לספרי הרמן מלוויל. בשנת 2023 ראה אור בהוצאה, לראשונה בשפה העברית, ספרה של קתרינה מאורה "לנצח אחרי הכל"<ref></ref>.

במחצית שנת 2019 מכרו ניר גרינהויז ורון דהן את החזקותיהם בחברה.

==קישורים חיצוניים==

* 
* 
* אתר "[http://novel.co.il/ נובלה ספרים]" המרכז את החנויות המקוונות, בין החנויות - [http://novel.co.il/%D7%90%D7%99%D7%A0%D7%93%D7%99%D7%91%D7%95%D7%A7/ אינדיבוק].

== הערות שוליים ==

אינדיבוק
אינדיבוק
קטגוריה:מכירת ספרים
קטגוריה:ישראל: חברות שהוקמו ב-2012
כשרות אלטרנטיבית

במדינת ישראל כשרות אלטרנטיבית או תעודת כשרות אלטרנטיבית היא מסמך או שלט המוצג במסעדה או בית עסק ומצהיר על כשרות המזון או על קיום השגחה על מילוי דרישות ההלכה בהקשר של הכנת המזון, בלי שבית העסק יהיה מושגח על ידי הרבנות הראשית או גוף מטעמה. חלק מהתעודות מונפקות על ידי גוף חיצוני.

==היסטוריה==

חוק איסור הונאה בכשרות אוסר על בתי עסק להציג עצמם בכתב ככשרים ללא אישור מאת אחד הגורמים המוסמכים מטעם הרבנות הראשית לישראל. החוק אינו אוסר הנפקת תעודות כשרות מטעם ועדי כשרות פרטיים, אך רק אם בית העסק מחזיק גם בתעודה רשמית מטעם הרבנות המוסמכת. חוק זה מקנה לרבנות את המונופול על הענקת תעודות כשרות, אך במקרים רבים הוא מופר, לעיתים בטענה כי הרבנות דורשת מחירים מופקעים עבור שירותיה ונאכפת בה פרשנות קפדנית מדי של דיני הכשרות וההלכה.

בין הגופים המעניקים תעודות השגחה לבתי עסק שאינם בהשגחה הרבנות, תוך הסתמכות על חוות דעת משפטית לפיה כל עוד בתעודה לא מופיעה הביטוי 'כשר' אין בכך עבירה על החוק, נמנים בד"צ 'משמר הקודש - שמן המשחה' הנותן כשרות באזור התחנה המרכזית בתל אביב, בד"צ מישקולץ' בפתח תקווה, בד"צ רופשיץ באזור ירושלים, בד"ץ חרדים של הרב יעקב לנדאו באזור באר שבע, וגופי הכשרות 'כתר הכשרות', 'נזר הכשרות', 'עטרת ישורון' ו"השגחה פרטית" שהוקמה על ידי עמותת "השגחה פרטית לקידום יהדות פלורליסטית בישראל", פועלת בתמיכת תנועת 'ירושלמים' של רחל עזריה, שכחברת הכנסת פועלת להכשרת תעודות כשרות אלטרנטיביות, ובשנת 2018 נרכשה בידי עמותת צהר.

בעקבות עתירה לבג"ץ שהגיש המרכז הרפורמי לדת ומדינה בשם שני בעלי מסעדות שביקשו לאפשר להם להציג את מסעדותיהם ככשרות, אף כאשר אין בידיהם תעודת הכשר מטעם הרבנות הראשית או לחלופין לקבוע שסעיף 3(א) לחוק איסור הונאה בכשרות בטל, השיב היועץ המשפטי לממשלה, יהודה ויינשטיין, כי החוק אינו אוסר על בתי עסק להציג תעודות כשרות מטעם גוף שאינו הרבנות, כל עוד ההצהרה היא רק על השגחת אותו גוף ולא שהאוכל כשר. ביוני 2016 דחה בג"ץ את העתירה (בג"ץ 6494/14). על פסק הדין הוגשה בקשה לקיום דיון נוסף. ב-10 באוקטובר 2016 קיבלה נשיאת בית המשפט העליון, מרים נאור, את הבקשה לדיון נוסף וההליך נדון בהרכב מורחב של שבעה שופטים. ביום 12 בספטמבר 2017 ניתן פסק הדין ששינה את ההחלט הקודמת במובן זה שאסור לבית אוכל שאינו מחזיק בתעודת הכשר להציג כל מצג כשרותי, אולם מותר לו להציג מצג אמת בדבר הסטנדרטים עליהם הוא מקפיד ואופן הפיקוח על שמירתם, הכולל גם הבהרה מפורשת כי אין בידיו תעודת הכשר. דהיינו, נקבע כי לצד היותה של מסעדה כשרה או לא כשרה ישנו "שער שלישי", במסגרתו יכול בעל מסעדה להעיד על מרכולתו - להודיע ללקוחותיו מהם כללי הכשרות הנהוגים במסעדה ומי הגוף המפקח עליהם - גם אם מדובר בגוף שאינו הרבנות, כל עוד לא נעשה שימוש במלה "כשר" ואין חשש להטעיית הלקוחות כאילו יש לבעל העסק תעודת כשרות מהרבנות. ההלכה נקבעה ברוב הדעות, על ידי השופטים נאור, ג'ובראן, חיות ומלצר כנגד הדעות החולקות של השופטים רובינשטיין וסולברג. בעקבות פסק הדין שונה נוסח התעודה שמעניק ארגון ארגון "השגחה פרטית".

==הערות שוליים==

קטגוריה:כשרות
קטגוריה:ישראל: יחסי דת ומדינה
כילוניס (בת לאונידס)

כילוניס (ביוונית: Χιλονίς; המאה ה-3 לפנה"ס) הייתה נסיכה ספרטנית, בתו של לאונידס השני, אשתו של קלאומברוטוס השני, ואחותו של קלאומנס השלישי.

==ביוגרפיה==
היא הייתה בתו של לאונידס השני מהשושלת האגידית, ושל אשה פרסית. היא נישאה לקלאומברוטוס השני, וילדה לו שני ילדים. אולם אביה התנגד לרפורמות שניסה ליישם אגיס הרביעי, ובן בריתו של אגיס ליסנדרוס ארגן את גירושו של לאונידס שנמלט לטגאה, מרחק יום מספרטה. קלאומברוטוס הוכתר כמלך במקום לאונידס, אולם כילוניס בחרה להתלוות לאביה במקום למלוך לצד בעלה. אולם כאשר אגיס יצא למסע מלחמה נגד האיטולים, ניצל זאת לאונידס כדי לתפוס את השלטון בספרטה. הוא רצה להוציא להורג את קלאומברוטוס, אולם כילוניס התחננה בפניו שלא יעשה זאת. במקום זאת קלאומברוטוס יצא לגלות, כשכילוניס ושני ילדיו מלווים אותו. 

היו לה שני אחים, קלאומנס השלישי, ואאוקלידס. שניהם שימשו כמלכי ספרטה. אחד מנכדיה אגסיפוליס השלישי היה אחרון המלכים בשושלת האגידית.

==לקריאה נוספת==
* דוד גולן, תולדות העולם ההלניסטי, הוצאת ספרים ע"ש י"ל מאגנס, תשמ"ג (מהדורה ראשונה) תשמ"ז (מהדורה שנייה).
<div class="mw-content-ltr">
* Paul Cartledge and Antony Spawforth, Hellenistic and Roman Sparta, Routledge, second ed, 2002.
* Plutarch. Lives. Translated by Bernadotte Perrin. Loeb Classical Library. Cambridge (MA), Harvard University Press, and London, William Heinemann, 1914-1926. 11 vols. Digitized copy in: [http://penelope.uchicago.edu/Thayer/E/Roman/Texts/Plutarch/Lives/home.html penelope.uchicago.edu]
* Pausanias. Description of Greece. Translated by Jones, W. H. S. and Omerod, H. A. Loeb Classical Library. Cambridge, MA, Harvard University Press; London, William Heinemann, 1918. Digitized copy in: [http://www.theoi.com/Text/Pausanias1A.html Theoi.]
* Smith, William "Dictionary of Greek and Roman Antiquities edited",Little, Brown Co, 1870
* Sarah B. Pomeroy, Spartan Women, Oxford University Press, 2002
</div>
==הערות שוליים==

קטגוריה:נשים ספרטניות
קטגוריה:מלכי ספרטה
קטגוריה:יוונים הלניסטיים
קטגוריה:נסיכות בעת העתיקה
קטגוריה:נשים במאה ה-3 לפנה"ס
אראוס השני

אראוס השני, (ביוונית: Αρεύς Β; 262 לפנה"ס - 254 לפנה"ס) היה מלך ספרטה באופן רשמי למשך 8 שנים.

הוא היה בנו של אקרוטאטוס השני, אביו נהרג במלחמה נגד אריסטודמוס ממגלופוליס בשנת 262 לפנה"ס עוד לפני שנולד. על כן כאשר נולד מונה לאונידס השני בן קלאונימוס לעוצר, והוא זה שניהל את ענייני העיר בפועל. אראוס מת בגיל 8 ממחלה (שנת 254 לפנה"ס), ולאונידס ירש את הכתר באופן רשמי.

==הערות שוליים==

קטגוריה:מלכי ספרטה
קטגוריה:אישים שחיו במאה ה-3 לפנה"ס
היום הלאומי של וייטנאם

היום הלאומי של וייטנאם (בווייטנאמית: Ngày Quốc Khánh) נחוג בווייטנאם ב-2 בספטמבר, בתאריך זה בשנת 1945 הוכרזה עצמאות וייטנאם מידי הצרפתים.

עד למלחמת העולם השנייה הייתה וייטנאם, יחד עם קמבודיה ולאוס, חלק מקולוניה צרפתית שנקראה הודו-סין. במהלך המלחמה נכבשה הודו-סין על ידי האימפריה היפנית. כשזו הובסה חזרה השליטה בהודו-סין לצרפת, אלא שהפעם המציאות הייתה שונה. בזמן הכיבוש היפני התארגנה מחתרת קומוניסטית, "וייט מין" בראשות הו צ'י מין, שהכריז עם סיום המלחמה על הקמת רפובליקת וייטנאם ובירתה האנוי שבצפון הארץ. הקיסר ה-13 והאחרון של שושלת נגויין, באו דאי (Bảo Đại) ויתר ב-1945 בטקס שנערך בהואה בארמון נו מון על תפקידו כשליט. ב-2 בספטמבר הכריז הו צ'י מין על הקמת "הרפובליקה הדמוקרטית של וייטנאם".

מאז 2007 נעשו שינויים בתאריכי החגים המסורתיים שנקבעו ב-1945, אולם ה-2 בספטמבר נותר כחג העצמאות של וייטנאם.

וייטנאם
קטגוריה:אירועים בחודש ספטמבר
קטגוריה:וייטנאם
אליפות צרפת בטניס 1933

אליפות צרפת 1933 הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-25 במאי והסתיימו ב-5 ביוני. זו הייתה האליפות ה-38 מאז ייסודה.

מרגרט סקריבן מבריטניה וג'ק קרופורד מאוסטרליה זכו בתחרויות היחידים וביחד זכו בתחרות הזוגות המעורבים.

==התחרות==
===תחרות הגברים===
[[ג'ק קרופורד, מנצח תחרות הגברים]]
בתחרות זו השתתפו 81 טניסאים שחולקו ל-8 בתים. לקראת התחרות המשתתפים החזקים דורגו כדלקמן:

# אנרי קושה (), מנצח תחרויות 1926, 1928, 1930 ו-1932. הפסיד בגמר.
# ג'ק קרופורד (), ניצח בתחרות
# פרד פרי (), הודח ברבע גמר
# דניאל פרן (), הודח בסיבוב הרביעי
# ג'ורג'ו דה סטפני (), הודח בסיבוב הרביעי
# ג'ירו סאטו (), הודח בחצי גמר
# פרנק שילדס (), הודח בסיבוב הרביעי
# רודריך מנצל (), הודח ברבע גמר
# ויוויאן מקגרת' (), הודח בסיבוב השני
# כריסטיאן בוסי (), הודח ברבע גמר
# קולין רובינס ( דרום אפריקה), הודח בסיבוב הרביעי 
# ריוסוקה נונוי (), הודח בסיבוב השלישי
# הארי לי (), הודח בחצי גמר
# פרדריק טימר (), הודח בסיבוב השני
# פטריק יוז (), הודח בסיבוב השלישי
# ורנון קירבי ( דרום אפריקה), הודח בסיבוב השני

בגמר התחרות נפגשו אנרי קושה () (מנצח תחרות 1932) וג'ק קרופורד (). ג'ק קרופורד ניצח ב-3 מערכות. באותה השנה הוא ניצח גם באליפות וימבלדון, אליפות אוסטרליה הפתוחה ובאליפות ארצות הברית הפתוחה הפסיד בגמר.

===תחרות הנשים===
מרגרט סקריבן, מנצחת תחרות הנשים
בתחרות הנשים השתתפו 54 טניסאיות שחולקו ל-4 בתים. כמו בתחרות הגברים, הטניסאיות החזקות זכו לדירוג:

# לולט פאיו (), הודחה בסיבוב השלישי
# הלן ג'ייקובס (), הודחה בחצי גמר
# סימון מאתיה (), הפסידה במשחק הגמר
# הילדה קראווינקל , הודחה בסיבוב השני
# מרי הילי (), הודחה ברבע גמר
# איילין ויטינסגטול (בנט) (), הודחה ברבע גמר
# ז'וזאן סיגאר (), הודחה בסיבוב השני
# אידה אדמוף (), הודחה בסיבוב השני

מנצחת תחרות 1932 הלן וילס () לא השתתפה בתחרות. במשחק הגמר מרגרט סקריבן () שלא הייתה מדורגת ניצחה את סימון מאתיה () ב-3 מערכות ובכך זכתה בתחרות.

===תחרות זוגות גברים===
בתחרות השתתפו מספר זוגות. במשחק הגמר פטריק יוז ופרד פרי () נפגשו עם אדריאן קוויסט וויוויאן מקגרת' () וניצחו ב-4 מערכות.

===תחרות זוגות נשים===
בתחרות השתתפו 24 זוגות. מזוג מנצחות תחרות 1932 הלן וילס לא השתתפה השנה. במשחק הגמר סימון מאתיה () ואליזבת ריין () שיחקו נגד סילבי יאנג וקולט רוזמבר () וניצחו בשתי מערכות.

===תחרות זוגות מעורבים===
בתחרות השתתפו 39 זוגות. במשחק הגמר מנצחי תחרות 1932 בטי נות'ל ופרד פרי () נפגשו עם מרגרט סקריבן () וג'ק קרופורד () והפסידו ב-2 מערכות.

==קישורים חיצוניים==
* [https://web.archive.org/web/20131203014126/http://ww2.fft.fr/rolandgarros/pdfpalmares/femmes1933_en.pdf תחרות נשים]
* [https://web.archive.org/web/20131203014435/http://ww2.fft.fr/rolandgarros/pdfpalmares/hommes1933_en.pdf תחרות גברים]
* [http://www.rolandgarros.com/ האתר הרשמי של אליפות צרפת הפתוחה]
* [http://www.tennisforum.com/showthread.php?t=25064&page=2 נתונים נוספים על האליפות]

צרפת
קטגוריה:אליפות צרפת הפתוחה
קטגוריה:1933 בצרפת
סלילני קרניים

סלילני קרניים (שם מדעי: Strepsicerotini) הוא שבט של אנטילופות בינוניות עד גדולות בתת-משפחת הפרים, המצויות באפריקה שמדרום לסהרה בלבד. 

בשבט כלולים שני סוגים: אילנד וקודו שבהם תשעה מינים. למרות שבדרך כלל הם נחשבים כשני סוגים נפרדים, בטקסונומיות רבות מחשיבים אותם כסוג יחיד. ההבדל העיקרי בין שני הסוגים מתבטא בגודל ובקרניים: האילנדים גדולים יותר, דומים במקצת לפרים, ויש להם קרניים ישרות עם צמיחה סיבובית, בעוד שהקודואים קטנים יותר (אם כי גדולים למדי בהשוואה לרוב האנטילופות), דומים יותר לאיילים ויש להם קרניים מסולסלות. בשבט סלילני הקרניים נמצאות שלוש האנטילופות הגדולות בעולם. 

השם המדעי של השבט נגזר מיוונית כדלהלן: "Strepsi" = מסולסל, "cero" = קרן - בשל זאת שלמינים קרניים מסולסלות; "ini" הוא סיומת מקובלת ביוונית ולטינית לשבט של בעל חיים. 

המין הגדול בשבט הוא איילנד ענק, והמין הקטן הוא קודו משורטט. הסוגים הדומים ביותר לסלילנים מבין השבטים האחרים בתת-משפחת הפרים, הם הנילגאי מהשבט האסייתי קצרי קרניים, והסאולה משבט הבקר.

==מאפיינים==
למינים בשבט יש פרווה עבה וקצרה יחסית, בצבעים ססגוניים של חום אדמדם, חום שוקולד, כתום, זהוב, אפור כחלחל ועוד. יש להם רעמה קצרצרה או ארוכה בעורף. לרובם מספר פסים לבנים בצדדי הבטן, מספר נקודות לבנות או רצועות בולטות בגרון. השבט בולט גם בסימוני הפנים שלו הכוללים פס או חצאי פסים בין העיניים, וכתם לבן או מספר נקודות לאורך קו הלסת. 

בהעדפות בית גידול יש שוני חד בין המינים: מסוואנות פתוחות או סבוכות עד אזורים הררים, יערות טרופיים, ביצות וחורשים. הסלילנים בעלי יכולת קפיצה טובה, אך הם אינם אצנים לטווח רחוק ועל כן יעדיפו לברוח למקום סבוך בשעת סכנה ולהסתתר בו. יש להם חושים חדים של שמיעה וריח. אחדים מהם חיים בעדרים ובקבוצות, אך רובם חיים בבדידות. טורפיהם העיקריים הם האריה, הנמר והצבוע. 

הסלילנים הם מהאנטילופות הפופולריות ביותר בציד, והם מצויים על סמלים, דגלים ושטרות של מדינות אפריקניות רבות.

==טקסונומיה==
*סוג: אילנד (Taurotragus)
**מין: אילנד ענק (Taurotragus derbianus)
**מין: אילנד מצוי (Taurotragus orux)
*סוג: קודו (Tragelaphus)
**מין: קודו גמלוני (Tragelaphus strepsiceros)
**מין: קודו זוטר (Tragelaphus imberbis)
**מין: קודו ההרים (Tragelaphus buxtoni
**מין: קודו ניאלה (Tragelaphus angasii) 
**מין: קודו הביצות (Tragelaphus spekei)
**מין: קודו משורטט (Tragelaphus scriptus)
**מין: קודו סילבטיכוס (Tragelaphus sylvaticus)
**מין: בונגו (Tragelaphus eurycerus)

==קישורים חיצוניים==

== גלריה ==
<gallery>
קובץ:Western Derby Eland (Taurotragus derbianus derbianus) 4.jpg|אילנד ענק
קובץ:Bongo 001.jpg|בונגו
קובץ:Taurotragus oryx - Disney's Animal Kingdom Lodge, Orlando, Florida, USA - 2010-01-19 - 01.jpg|אילנד מצוי
קובץ:Tragelaphus strepsiceros.jpg|קודו גמלוני
קובץ:Bushbuck female.jpg|קודו משורטט
קובץ:Lesser Kudu Male (Tragelaphus imberbis).jpg|קודו זוטר
</gallery>

קטגוריה:בעלי חיים שתוארו ב-1863
קטגוריה:טקסונים שתוארו בידי אדוארד בליית
קטגוריה:פרים
קטגוריה:שבטי בעלי חיים
קצרי קרניים

קצרי קרניים (שם מדעי: Boslaphini), הוא שבט של אנטילופות בתת-משפחת הפרים הכולל שני סוגים בעלי מין יחיד המצויים בתת-היבשת ההודית בלבד. המינים בשבט מתאפיינים בקרניים קצרות ופשוטות וזהו מקור שמם. מעבר לאקולוגיה והגנטיקה אין כמעט דמיון בין שני הסוגים - אחד גדול מאוד ודומה לקודו ואייל, ואילו משנהו קטן יחסית ודומה לאוריבי או דוקרן. לכל אחד מהם יש מאפיין ייחודי שאינו מצוי אצל אנטילופות אחרות: ציצת שיער ארוכה ובולטת מהצוואר או שני זוגות קרניים.

==מאפיינים==
המינים בשבט חיים בבדידות או בקבוצות ועדרים קטנים. זכרים מבוגרים בודדים בדרך כלל, ויש להם טריטוריה לאורך השנה או בעונת הרבייה - משתנה בין הסוגים. הם בעלי חיים יומיים הפעילים בעיקר בשעות הבוקר והערב, ונחים בשעות הצהריים החמות. הם מצויים בסוואנות-חורשים הפזורות ברחבי הודו, עם טמפרטורה ממוצעת של 30-20 מעלות. ההריון של הנקבה נמשך כ-8 חודשים לאחריהם היא ממליטה 3-1 עגלים או עופרים, שזהו מספר גדול יחסית לרוב האנטילופות. הם תלויים מאוד במקורות מים זמינים. אויביהם העיקריים הם הטיגריס, הנמר והדול המצוי. לסוגים אלו יש חושים חדים של ראייה ושמיעה, והם נוחים לאילוף בגיל צעיר.

==מיון==
כיום ישנם 2 מינים קיימים בקבוצה:
*נילגאי (Boselaphus tragocamelus) - הסוג הגדול בשבט. תואר בשנת 1766. סימני היכר: מבנה גוף רחב וארוך, עם צוואר קצר וראש קטן ביחס לגוף. פרוותו של הזכר בצבע שחור עד אפרפר-כחלחל כהה, ואילו של הנקבה בצבע חום צהבהב או חולי. הנילגאים מתאפיינים בסינר לבן בולט בגרון, ובכתמים לבנים מעל העיניים ובצידי האוזניים. יש להם רעמה קצרה על הגב, אוזניים גדולות ועגלגלות, וזנב ארוך ושעיר. לזכרים קרניים קצרות ועבות יחסית, והן נעדרות אצל הנקבות. הנילגאי חי בעיקר בהודו, ובעבר גם בפקיסטן ובבנגלדש. הוא נוטה יותר לאכלס סוואנות פתוחות לעומת עמיתו. מצב שימורו הוא ללא חשש (LC). 
*ארבע קרן (Tetracerus quadricornis; "חוסינגה") - הסוג הקטן, ובעל שלושה תת-מינים. תואר בשנת 1816, ויש לו דמיון יותר לצבאיים מאשר לקודואים או פרים. סימני היכר: מבנה גוף דקיק וקצר יחסית, צוואר ארוך וראש קטן. פרוותו בצבע חום אדמדם עד צהבהב בהיר, והזכרים והנקבות זהים בצבעי הגוף. לזכרים שני זוגות קרניים: הזוג הגדול יותר במרכז המצח סמוך לאוזניים, והזוג השני סמוך יותר לעיניים; הזוג האחרון נעדר לעיתים קרובות. הנקבות חסרות קרניים בדומה לנילגאי. האוזניים של הארבע קרן גדולות ורחבות, זנבו קצרצר ורגליו דקיקות וארוכות. סנטרו לבן, ופס שחרחר דקיק של בלוטות הריח נמשך מהעיניים עד ללוע. הארבע קרן חי בהודו ובנפאל ונוטה לאכלס חורשים. מצב שימורו הוא פגיע (VU).

===מיון===
* נילגאי (Boselaphus)
* Elachistoceras - נכחד
* Duboisia - נכחד
* Dystychoceras - נכחד
* Eotragus - נכחד
* Kipsigicerus - נכחד
* Mesembriportax - נכחד
* Miotragocerus - נכחד
* Pachyportax - נכחד
* Perimia - נכחד
* Phronetragus - נכחד
* Pliodorcas - נכחד
* Plioportax - נכחד
* Proboselaphus - נכחד
* Protragocerus - נכחד
* 'Ruticeros - נכחד
* Samokeros - נכחד
* Selenoportax - נכחד
* Sivaportax - נכחד
* Sivoreas - נכחד
* Strogulognathus - נכחד
* ארבע קרן (Tetracerus)
* טראגופורטקס (Tragoportax) - נכחד
* טראגוצרס (Tragocerus) - נכחד
* Tragoreas - נכחד

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
קטגוריה:שבטי בעלי חיים